અમદાવાદ, તા.5 : ગાંધીનગરમાં નવા સચિવાલયમાં ઘૂસેલો દીપડો કલાકો બાદ પાંજરે પુરાયો હતો. સચિવાલયના ગેટ નબર બે થી મુખ્ય પ્રધાન આવાસ તરફ જવાના માર્ગ પરથી દીપડાને પાંજરામાં પુરવામાં આવ્યો હતો. દીપડાને બેભાન કરવા માટે ટ્રાન્કવીલાઇઝર ગનનો ઉપયોગ કરવામાં આવ્યો હતો. દીપડાને બેભાન કરી વન વિભાગે સમગ્ર ઓપરેશનને પાર પાડયું હતું. દીપડો મોડી રાત્રે નવા સચિવાલયના પરિસરમાં ઘૂસી આવ્યો હતો, જે બાદ વન વિભાગે આ વિસ્તારમાં પોતાનું મેગા સર્ચ ઓપરેશન શરૂ કર્યુ હતું. વન વિભાગના જણાવ્યા અનુસાર, દીપડો ગેટ નંબર સાતથી આવ્યો હતો પરંતુ સીસીટીવીના આધારે જ ખ્યાલ આવ્યો કે દીપડો સચિવાલયની બહાર નીકળી ગયો હતો.